9.4.2008 Jurnalul Oficial al Uniunii Europene L 96/29 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 3 aprilie 2008 privind măsurile de urgență referitoare la organismul modificat genetic neautorizat „Bt 63” în A produsele din orez [notificată cu numărul C(2008) 1208] (Text cu relevanță pentru SEE) (2008/289/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 178/2002 al Parla- mentului European și al Consiliului din 28 ianuarie 2002 de stabilire a principiilor și a cerințelor generale ale legislaţiei alimentare, de instituire a Autorităţii Europene pentru Siguranța Alimentară şi de stabilire a procedurilor în domeniul siguranței produselor alimentare (), în special articolul 53 alineatul (1), întrucât: (1)  Articolul 4 alineatul (2) și articolul 16 alineatul (2) din Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (*) interzic introducerea produselor alimentare sau a furajelor modificate genetic pe piața comunitară, cu excepția cazului în care acestea sunt reglementate printr-o autorizație eliberată în conformitate cu regula- mentul respectiv. Articolul 4 alineatul (3) şi articolul 16 alineatul (3) din același regulament prevăd că nici un produs alimentar sau furaj modificat genetic nu poate fi autorizat, decât în cazul în care s-a demonstrat în mod corespunzător şi suficient că acesta nu are efecte negative asupra sănătății oamenilor sau a sănătății animalelor ori asupra mediului, că nu induce în eroare consumatorii sau utilizatorii și nici nu diferă de produsul alimentar sau furajul pe care urmează să îl înlocuiască, astfel încât consumul său normal să fie dezavantajos din punct de vedere nutrițional pentru oameni sau animale. () JO L 31, 1.2.2002, p. 1. Regulament modificat ultima dată prin Regulamentul (CE) nr. 202/2008 (JO L 60, 5.3.2008, p. 17). () JO L 268, 18.10.2003, p. 1. Regulament modificat prin Regula- mentul (CE) nr. 1981/2006 al Comisiei O L 368, 23.12.2006, p. 99). (2) În septembrie 2006, produse din orez originare din China, contaminate cu orezul modificat genetic neau- torizat „Bt 63”, au fost descoperite în Regatul Unit, Franţa și Germania și semnalate către Sistemul rapid de alertă pentru alimente şși furaje (RASFPF). S-a cerut imediat autorităților competente chineze să furnizeze informații detaliate cu privire la construcţia genetică a orezului modificat genetic neautorizat „Bt 63”. S-au solicitat, de asemenea, explicații referitoare la originea prezenței pe piața chineză a orezului modificat genetic și la modul în care autoritățile competente chineze intenționează să se asigure de conformitatea produselor exportate cu exigențele comunitare. Drept răspuns, autoritățile chineze au efectuat controale legate de cazurile semnalate în cadrul RASFF și au suspendat activitățile de export ale societăților vizate. Autorităţile chineze au hotărât, de asemenea, să efectueze teste asupra orezului și a produselor din orez exportate și au cerut societăților exportatoare să înăsprească controlul în domeniul achizițiilor de materie primă. Mai mult, acestea au furnizat Comisiei informații referitoare la situația generală privind orezul modificat genetic de pe piaţa chineză și la construcția genetică a produsului Bt în cauză, confirmând faptul că orezul modificat genetic „Bt 63” nu este autorizat pe piața chineză. Statele membre au fost informate imediat de această situație, cu ocazia întrunirilor Comitetului permanent pentru lanțul alimentar și sănătatea animală din 11 septembrie și din 23 octombrie 2006. Atât statele membre, cât și operatorii au fost avertizați în scris cu privire la obligațiile lor de a se asigura că nici un OMG neautorizat nu este introdus pe piața UE.